06. 12. 2018 13:46
Minister obrany Peter Gajdoš odcestuje do Bosny a Hercegoviny. Po stretnutí ministrov obrany oboch krajín navštívi veliteľstvo zahraničnej vojenskej misie EUFOR ALTHEA v Butmire. Gajdoš sa počas návštevy stretne aj so slovenskými vojakmi slúžiacimi v operácii EUFOR ALTHEA. V misii, ktorej cieľom je stabilizácia regiónu západného Balkánu pôsobí 600 príslušníkov ozbrojených síl z 24 krajín. Z toho 43 vojakov je zo Slovenska.
Zdroj: TASR